3. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Α2/98 της 2/23 Φεβρ. 1993 (ΦΕΚ Β΄ 90) Συγκρότηση Υπηρεσιακού Συμβουλίου Εκκλησιαστικής Εκπαίδευσης. Έχοντας υπόψη: 1.Τις διατάξεις των παρ. 1, 2, 3, 4 και 5 του μέρους Β΄ του άρθρ. 40 του Νόμ. 1884/90 (ΦΕΚ 81/Α). 2.Τις διατάξεις των άρθρ. 14 και 30 του Νόμ. 1586/86 (ΦΕΚ 37/Α), όπως τροποποιήθηκαν, συμπληρώθηκαν, αντικαταστάθηκαν, μεταγενέστερα και ισχύουν. 3.Τις διατάξεις του άρθρ. 5 παρ. 3 του Π.Δ. 611/1977, όπως τροποποιήθηκε και ισχύει με το άρθρο μόνο του Π.Δ. 251/1986 (ΦΕΚ 119/Α΄) και το Νόμ. 2085/1992 (ΦΕΚ 170/Α΄). 4.Τις διατάξεις των άρθρ. 6 και 29 του Νόμ. 2085/1992 (ΦΕΚ 170/Α΄), αποφασίζουμε: Α.Το Υπηρεσιακό Συμβούλιο της Εκκλησιαστικής Εκπαίδευσης που προβλέπεται από τις διατάξεις του Β.Δ. της 21/25.6.1958 (ΦΕΚ 95/Α) και της απόφασής μας με αριθ. ΣΤ.5/14/24.6.1982 άρθρ. 4, παρ. 1, (ΦΕΚ 435/Β΄), συγκροτείται από πέντε μέλη με τους αντίστοιχους αναπληρωτές τους, ως εξής: α.Από έναν Αντιπρόεδρο, Σύμβουλο, Πάρεδρο του Συμβουλίου της Επικρατείας ή Αντιπρόεδρο του Αρείου Πάγου ή Αεροπαγίτη ή Αντιπρόεδρο, Σύμβουλο ή Πάρεδρο του Ελεγκτικού Συνεδρίου ή ένα Πρόεδρο Εφετών ή Εφέτη των Πολιτικών ή Διοικητικών Δικαστηρίων ή έναν Σύμβουλο ή Πάρεδρο του Νομικού Συμβουλίου του Κράτους, που ορίζεται με τον αναπληρωτή του, ύστερα από πρόταση του Προέδρου του Συμβουλίου Επικρατείας, του Αρείου Πάγου, του Ελεγκτικού Συνεδρίου, του Γενικού Επιτρόπου της Επικρατείας των Διοικητικών Δικαστηρίων και του Προέδρου του Νομικού Συμβουλίου του Κράτους κατά περίπτωση, ως Πρόεδρο. β.Από ένα Μέλος του ΔΕΠ των ΑΕΙ ή ΕΠ των ΤΕΙ, με τον αναπληρωτή του, ως Μέλος. γ.Από έναν υπάλληλο της Κ.Υ. του ΥΠΕΠΘ με βαθμό Γενικού Διευθυντή ή Διευθυντή Α΄ ή Β΄, με τον αναπληρωτή του, ως Μέλος. δ.Από έναν Εκπαιδευτικό της Εκκλησιαστικής εκπαίδευσης, με βαθμό Α΄, με τον αναπληρωτή του, ως Μέλος. ε.Από ένα αιρετό εκπρόσωπο του Εκπαιδευτικού Προσωπικού της Εκκλησιαστικής εκπαίδευσης με τον αναπληρωτή του, που εκλέγονται με άμεση, καθολική και μυστική ψηφοφορία από το σύνολο του Εκπαιδευτικού Προσωπικού των Εκκλησιαστικών σχολείων και σχολών, ως Μέλος. Σε περίπτωση που δεν υπάρχει αιρετός εκπρόσωπος σύμφωνα με το προηγούμενο εδάφιο, εφαρμόζονται οι διαδικασίας που προβλέπονται στην παρ. 10 του άρθρ. 14 του Νόμ. 1586/1986 (ΦΕΚ 37/Α). στ.Γραμματέας του συμβουλίου ορίζεται μόνιμος υπάλληλος της Κεντρικής Υπηρεσίας του ΥΠΕΠΕΘ, με βαθμό τουλάχιστον Γραμματέα Α΄, με τον αναπληρωτή του. ζ.Εισηγητής των θεμάτων στο Συμβούλιο είναι ο Προϊστάμενος-Διευθυντής της Διεύθυνσης Εκκλησιαστικής Εκπαίδευσης, με αναπληρωτή του τον Προϊστάμενο του Τμήματος Προσωπικού της ίδιας Διεύθυνσης. Ο πρόεδρος μπορεί να ορίσει και μέλος του Συμβουλίου για την ειδικότερη μελέτη και εισήγηση συγκεκριμένου θέματος. Β.Η θητεία των Μελών του παραπάνω Υπηρεσιακού Συμβουλίου λήγει την 31.12.1994. Γ.Από την δημοσίευση της απόφασης αυτής παύει να ισχύει η απόφασή μας με αριθ. Α2/695/20.8.1990 (ΦΕΚ 579/90 τΒ΄) και ισχύουν οι ρυθμίσεις της απόφασης αυτής. Για τα λοιπά θέματα εφαρμόζονται οι διατάξεις που ισχύουν κάθε φορά για τη λειτουργία του Υπηρεσιακού Συμβουλίου της Εκκλησιαστικής εκπαίδευσης και των συλλογικών οργάνων γενικότερα. Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. (Μετά τη σελ. 162(α)  Σελ.162,01 Τεύχος 1165-Σελ. 91 Υπηρεσιακό Συμβούλιο Εκκλησιαστικής Εκπαίδευσης 33.Δ.β.3 